title: Neuvoston suositus, annettu 12 päivänä heinäkuuta 2011 , Latvian vuoden 2011 kansallisesta uudistusohjelmasta sekä vuosia 2011–2014 koskevaa Latvian tarkistettua lähentymisohjelmaa koskevan neuvoston lausunnon antamisesta

text:
               21.7.2011

               FI

               Euroopan unionin virallinen lehti

               C 215/8

         NEUVOSTON SUOSITUS,
   annettu 12 päivänä heinäkuuta 2011,
   Latvian vuoden 2011 kansallisesta uudistusohjelmasta sekä vuosia 2011–2014 koskevaa Latvian tarkistettua lähentymisohjelmaa koskevan neuvoston lausunnon antamisesta
   2011/C 215/03
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 121 artiklan 2 kohdan ja 148 artiklan 4 kohdan,
   ottaa huomioon julkisyhteisöjen rahoitusaseman valvonnan sekä talouspolitiikan valvonnan ja yhteensovittamisen tehostamisesta 7 päivänä heinäkuuta 1997 annetun neuvoston asetuksen (EY) N:o 1466/97 (1) ja erityisesti sen 9 artiklan 3 kohdan,
   ottaa huomioon Euroopan komission suosituksen,
   ottaa huomioon Eurooppa-neuvoston päätelmät,
   ottaa huomioon työllisyyskomitean lausunnon,
   on kuullut talous- ja rahoituskomiteaa,
   sekä katsoo seuraavaa:

               (1)

               Neuvosto hyväksyi 20 päivänä tammikuuta 2009 päätöksen 2009/290/EY (2), jolla myönnettiin Latvialle keskipitkän ajan rahoitustukea kolmeksi vuodeksi Euroopan unionin toiminnasta tehdyn sopimuksen 143 nojalla. Siihen liittyvässä 28 päivänä tammikuuta 2009 allekirjoitetussa yhteisymmärryspöytäkirjassa ja sen myöhemmissä täydennysosissa vahvistetaan ne talouspoliittiset ehdot, joiden perusteella rahoitustukea myönnetään. Päätöstä 2009/290/EY muutettiin 13 päivänä heinäkuuta 2009 neuvoston päätöksellä 2009/592/EY (3). Yhteisymmärryspöytäkirjan viimeinen täydennys allekirjoitettiin kesäkuussa 2011.

               (2)

               Eurooppa-neuvosto hyväksyi 26 päivänä maaliskuuta 2010 komission ehdotuksen, jolla käynnistetään uusi työllisyys- ja kasvustrategia, Eurooppa 2020, joka perustuu talouspolitiikan koordinoinnin tehostamiseen ja keskittyy avainalueisiin, joilla tarvitaan toimia Euroopan kestävän kasvun vauhdittamiseksi ja kilpailukyvyn lisäämiseksi.

               (3)

               Neuvosto antoi 13 päivänä heinäkuuta 2010 suosituksen jäsenvaltioiden ja unionin talouspolitiikan laajoista suuntaviivoista (2010–2014) ja hyväksyi 21 päivänä lokakuuta 2010 päätöksen jäsenvaltioiden työllisyyspolitiikan suuntaviivoista (4), jotka yhdessä muodostavat ns. yhdennetyt suuntaviivat. Jäsenvaltioita kehotettiin ottamaan yhdennetyt suuntaviivat huomioon kansallisessa talous- ja työllisyyspolitiikassaan.

               (4)

               Komissio hyväksyi 12 päivänä tammikuuta 2011 ensimmäisen vuotuisen kasvuselvityksen, joka tarkoitti uuden talouden ohjauksen ja hallinnan jakson alkua EU:ssa ja ensimmäistä politiikan yhdennetyn etukäteiskoordinoinnin EU-ohjausjaksoa, jonka perusta on Eurooppa 2020 -strategiassa.

               (5)

               Eurooppa-neuvosto hyväksyi 25 päivänä maaliskuuta 2011 julkisen talouden vakauttamisen ja rakenneuudistuksen painopisteet (jotka ovat 15 päivänä helmikuuta ja 7 päivänä maaliskuuta 2011 annettujen neuvoston päätelmien ja komission vuotuisen kasvuselvityksen mukaisia). Se korosti, että etusijalle on asetettava talousarvioiden tervehdyttäminen ja julkisen talouden kestävyyden palauttaminen, työttömyyden vähentäminen työmarkkinauudistusten avulla sekä uudet kasvua edistävät toimet. Se kehotti kaikkia jäsenvaltioita toteuttamaan näihin painopisteisiin perustuvia konkreettisia toimenpiteitä, jotka sisällytetään niiden vakaus- tai lähentymisohjelmiin ja kansallisiin uudistusohjelmiin.

               (6)

               Lisäksi Eurooppa-neuvosto kehotti 25 päivänä maaliskuuta 2011 Euro Plus -sopimukseen osallistuvia jäsenvaltioita esittämään sitoumuksensa, jotta ne voidaan sisällyttää vakaus- tai lähentymisohjelmiin ja kansallisiin uudistusohjelmiin. Latvian lähentymisohjelmassa ja kansallisessa uudistusohjelmassa on yleinen viittaus Euro Plus -sopimukseen. Eurooppa-neuvostolle 17 päivänä toukokuuta 2011 toimitetussa kirjeessä mainitaan tietyt vuotta 2011 koskevat sitoumukset ja toimet, jotka sisältyvät Euro Plus -sopimuksen tavoitteiden mukaisiin ohjelmiin.

               (7)

               Latvia toimitti vuosia 2011–2014 koskevan vuoden 2011 tarkistetun lähentymisohjelmansa sekä vuoden 2011 kansallisen uudistusohjelmansa 29 päivänä huhtikuuta 2011. Ohjelmat on arvioitu samaan aikaan, jotta niiden keskinäiset yhteydet on voitu ottaa huomioon.

               (8)

               Latvian talous kasvoi nopeammin kuin minkään muun jäsenvaltion talous vuosina 2000–2007 lähentymisnäkymien, ulkomaisten rahoitusvirtojen ja erittäin vahvan kulutuskysynnän ansiosta. Talous kuitenkin ylikuumentui. Ainakin osittain tähän oli syynä kasvuhakuinen makrotalouspolitiikka. Latvian talouteen syntyi epätasapainoa: vaihtotaseen alijäämä oli 22,3 prosenttia suhteessa BKT:hen vuonna 2007 ja 13,1 prosenttia suhteessa BKT:hen vuonna 2008, minkä vuoksi maan talous supistui vuosina 2008–2009 enemmän kuin missään muualla EU:ssa. Tuona aikana reaalinen BKT supistui 25 prosenttia huippulukemistaan, sillä kotimaisen kysynnän romahtamista pahensi maailmankaupan taantuma. Latvian työllisyysaste, joka oli aikaisemmin EU:n korkeimpia (75,8 prosenttia vuonna 2008), putosi yli 10 prosenttiyksikköä. Maan yli 18 prosentin työttömyysaste on nykyisin yksi korkeimpia EU:ssa. Julkisen talouden alijäämä oli 9,7 prosenttia vuonna 2009, mutta laski 7,7 prosenttiin vuonna 2010 julkisen talouden vakauttamistoimenpiteiden ansiosta. Niihin kuuluvat mittavat rahoitusalan vakauttamistoimenpiteet, joiden määrä oli yhteensä 1,1 prosenttia suhteessa BKT:hen vuonna 2009 ja 2,3 prosenttia suhteessa BKT:hen vuonna 2010.

               (9)

               Neuvosto katsoo asetuksen (EY) N:o 1466/97 mukaisen tarkistetun lähentymisohjelman arvioinnin perusteella, että julkisen talouden ennusteiden perustana oleva makrotalouden skenaario on uskottava, vaikka inflaatioennuste onkin vuoden 2011 osalta alhainen. Lähentymisohjelman keskipitkän aikavälin strategia on supistaa julkisen talouden alijäämä alle 3 prosenttiin suhteessa BKT:hen neuvoston 7 päivänä heinäkuuta 2009 antaman suosituksen määräaikaan mennessä. Kun otetaan huomioon suositusten antamisesta alkaen toteutetut toimenpiteet liiallisen alijäämän tilanteen korjaamiseksi sekä tarkistetussa lähentymisohjelmassa tarkoitettu lisävakauttaminen, vuosiksi 2011–2012 suunnitellut julkisen talouden toimet ovat vaadittujen sopeutustoimien mukaisia. Lähentymisohjelmassa otetaan alkuasetelma huomioon eikä ennakoida keskipitkän aikavälin tavoitteen saavuttamista ohjelmakauden loppuun mennessä. Suunniteltuja julkisen talouden toimia voitaisiin kuitenkin nopeuttaa erityisesti vuonna 2013, jotta keskipitkän aikavälin tavoite voitaisiin saavuttaa sen jälkeen, kun liiallinen alijäämä on saatu korjattua. Lähentymisohjelmassa suunniteltu julkisen talouden vakauttamisura on lähinnä menoperusteinen. Julkisen talouden tavoitteisiin kohdistuu rahoitusaseman heikkenemisen riskejä, koska lähentymisohjelmassa ei anneta täydellisiä tietoja toimenpiteistä asetettujen tavoitteiden saavuttamisen tueksi. Latvian odotetaan sisällyttävän nämä toimenpiteet tuleviin talousarvioihin. Lähentymisohjelmassa suunniteltu perusalijäämän pienentäminen keskipitkällä aikavälillä vähentäisi julkisen talouden kestävyydelle aiheutuvia riskejä.

               (10)

               Komissio on arvioinut lähentymisohjelman ja kansallisen uudistusohjelman. Se on ottanut huomioon ohjelmien merkityksen Latvian finanssipolitiikan sekä sosiaali- ja talouspolitiikan kestävyyden kannalta. Sen lisäksi komissio on arvioinut, ovatko ohjelmat EU:n sääntöjen ja ohjeiden mukaisia, koska talouden ohjausta ja hallintaa on tarpeen tehostaa EU:ssa kokonaisuudessaan antamalla EU:n tason panos tuleviin kansallisiin päätöksiin. Tässä tilanteessa komissio korostaa, että on erittäin tärkeää panna kiireellisesti täytäntöön päätöksen 2009/290/EY noudattamiseksi tarvittavat toimenpiteet,

         SUOSITTAA, että Latvia
   toteuttaa päätöksessä 2009/290/EY, sellaisena kuin se on muutettuna päätöksellä 2009/592/EY, vahvistetut toimet, jotka on määritelty tarkemmin 20 päivänä tammikuuta 2009 tehdyssä yhteisymmärryspöytäkirjassa ja sen myöhemmissä täydennyksissä erityisesti 7 päivänä kesäkuuta 2011 tehdyssä viimeisessä täydennyksessä.

      Tehty Brysselissä 12 päivänä heinäkuuta 2011.

            Neuvoston puolesta

            Puheenjohtaja

         J. VINCENT-ROSTOWSKI

      (1)  EYVL L 209, 2.8.1997, s. 1.

      (2)  EUVL L 79, 25.3.2009, s. 39.

      (3)  EUVL L 202, 4.8.2009, s. 52.

      (4)  Pidetään vuonna 2011 voimassa 19 päivänä toukokuuta 2011 annetulla neuvoston päätöksellä 2011/308/EU jäsenvaltioiden työllisyyspolitiikan suuntaviivoista (EUVL L 138, 26.5.2011, s. 56).


               9.3.2016

               FI

               Euroopan unionin virallinen lehti

               C 93/186

         P7_TA(2013)0382
   EU:n Valko-Venäjää koskeva politiikka
   Euroopan parlamentin suositus 12. syyskuuta 2013 neuvostolle, komissiolle ja Euroopan ulkosuhdehallinnolle EU:n Valko-Venäjää koskevasta politiikasta (2013/2036(INI))
   (2016/C 093/30)

      Euroopan parlamentti, joka

               —

               ottaa huomioon Valko-Venäjän tilanteesta 23. syyskuuta 2012 järjestettyjen parlamenttivaalien jälkeen 26. lokakuuta 2012 antamansa päätöslauselman (1),

               —

               ottaa huomioon Valko-Venäjän tilanteesta 29. maaliskuuta 2012 antamansa päätöslauselman (2),

               —

               ottaa huomioon Valko-Venäjästä 12. toukokuuta 2011 antamansa päätöslauselman (3),

               —

               ottaa huomioon Valko-Venäjän tilanteesta 20. tammikuuta 2011 antamansa päätöslauselman (4),

               —

               ottaa huomioon neuvoston vuosittaisesta selvityksestä Euroopan parlamentille yhteisestä ulko- ja turvallisuuspolitiikasta 12. syyskuuta 2012 antamansa päätöslauselman (5),

               —

               ottaa huomioon Euroopan naapuruuspolitiikan uudelleentarkastelusta 14. joulukuuta 2011 antamansa päätöslauselman (6),

               —

               ottaa huomioon itäisen kumppanuuden kansalaisyhteiskuntafoorumin kansallisen foorumin kokouksen 1. kesäkuuta 2013 antaman päätöslauselman,

               —

               ottaa huomioon Euroopan naapuruuspolitiikan uudelleentarkastelusta – itäinen ulottuvuus 7. huhtikuuta 2011 antamansa päätöslauselman (7),

               —

               ottaa huomioon vuonna 2009 pidetyn itäistä kumppanuutta koskeneen Prahan huippukokouksen julkilausuman;

               —

               ottaa huomioon 15. lokakuuta 2012 annetut ulkoasioiden neuvoston päätelmät ja Valko-Venäjää koskevista rajoittavista toimenpiteistä 6. marraskuuta 2012 annetun neuvoston asetuksen (EU) N:o 1014/2012 (8),

               —

               ottaa huomioon työjärjestyksen 97 artiklan,

               —

               ottaa huomioon ulkoasiainvaliokunnan suosituksen (A7-0261/2013),

               A.

               ottaa huomioon, että vuodesta 1994 lähtien Valko-Venäjällä ei ole pidetty vaalilainsäädännön mukaisia vapaita ja rehellisiä vaaleja kansainvälisiä normeja noudattaen;

               B.

               ottaa huomioon, että vallanjaon periaate poistettiin käytännössä perustuslain uudistuksessa vuonna 1996 ja että poliittinen oppositio ei ole ollut edustettuna sen jälkeen poliittisissa elimissä eikä ole voinut osallistua valtion poliittisen suunnan määrittelyyn ja täytäntöönpanoon;

               C.

               ottaa huomioon, että samaan aikaan ihmis- ja perusoikeuksia on rikottu järjestelmällisesti ja laajasti erityisesti ilmaisunvapauden sekä kokoontumis- ja yhdistymisvapauden osalta;

               D.

               ottaa huomioon, että Eurooppa-neuvosto lykkäsi vuonna 1997 kumppanuus- ja yhteistyösopimuksen ratifiointia ja jäädytti väliaikaisen kauppasopimuksen, minkä takia EU:n ja Valko-Venäjän suhteita säännellään edelleen vuoden 1989 kauppa- ja yhteistyösopimuksella;

               E.

               ottaa huomioon, että EU:n ja Valko-Venäjän suhteet kehittyivät jossain määrin 2008–2010, kun Valko-Venäjä osoitti halukkuutta kehittää rakentavat suhteet EU:n kanssa ja kun oli havaittavissa tietynlaisia parannuksia kansalaisyhteiskunnan, opposition ja vapaan lehdistön toimintaedellytyksissä, mutta vuoden 2010 presidentinvaaleja seuranneet raakalaismaiset hyökkäykset rauhanomaisia mielenosoittajia vastaan, sortopolitiikan kiristäminen, kuten presidenttiehdokkaiden pidättäminen ja sitä seuranneet joukkopidätykset, poliittisista syistä opposition edustajia vastaan nostetut rikossyytteet ja painostustoimien sarja ihmisoikeuksien puolustajia ja riippumattomia tiedotusvälineitä vastaan johtivat suhteiden huonontumiseen;

               F.

               katsoo, että torjuessaan EU:n kehotukset noudattaa kansainvälisesti hyväksyttyjä demokraattisia normeja Valko-Venäjän viranomaiset ajavat omaehtoisen eristäytymisen politiikkaa ja pakottavat Valko-Venäjän kansan siihen;

               G.

               ottaa huomioon, että Euroopan parlamentti ei tunnusta Valko-Venäjän parlamentin legitimiteettiä; ottaa huomioon, että viime vuosikymmenen aikana vain yksi virallinen Euroopan parlamentin valtuuskunta vieraili Valko-Venäjällä vuonna 2010;

               H.

               ottaa huomioon, että 70 prosenttia Valko-Venäjän asukkaista haluaa muutosta maassa mutta osa kansasta katsoo, että merkittävät muutokset johtaisivat alussa lähes varmasti elintason alenemiseen (9);

               I.

               katsoo, että demokraattinen muutos olisi todennäköisempää, jos uudistusmielinen osa nykyisin hallitsevasta eliitistä osallistuisi siihen; katsoo kuitenkin, että merkittävimpien aloitteiden olisi tultava kansalaisjärjestöiltä ja yksityisiltä yrityksiltä;

               J.

               ottaa huomioon, että jatkuvan poliittisen vuoropuhelun käynnistämisen Valko-Venäjän viranomaisten kanssa edellä mainituin ehdoin olisi johdettava siihen, että kansalaisyhteiskunta ja oppositio otetaan mukaan monenväliseen keskusteluun ja uudistuksia toteutetaan;

               K.

               ottaa huomioon, että itäistä kumppanuutta koskeva huippukokous Vilnassa voisi olla jälleen uusi tärkeä mahdollisuus EU:n ja Valko-Venäjän suhteiden ehdolliselle ja asteittaiselle paranemiselle, mikäli kaikki poliittiset vangit vapautetaan ja rehabilitoidaan poliittisesti;

               L.

               ottaa huomioon, että EU:n rajoittavia toimenpiteitä on tarkistettu ja laajennettu (niitä sovelletaan tällä hetkellä 242 henkilöön ja 30 yhteisöön) samalla kun Valko-Venäjän viranomaiset kieltävät edelleen pääsyn maahan joiltakin poliitikoilta ja virkamiehiltä, kansainvälisten järjestöjen edustajat, toimittajat ja kansalaisyhteiskunnan edustajat mukaan lukien;

               M.

               ottaa huomioon, että lisäponnistukset yhtenäisen strategian ja toimintasuunnitelman aikaansaamiseksi voisivat auttaa poliittisen opposition tavoitteiden saavuttamisessa; katsoo, että konkreettiset toimet, kuten yhteinen ehdokaslista vuoden 2014 paikallisvaaleissa, yhteisen poliittisen ohjelman laatiminen ja yhteisen ehdokkaan valinta vuoden 2015 presidentinvaaleihin, edustavat myönteistä kehitystä;

               N.

               katsoo, että vuonna 2012 käynnistetyllä Valko-Venäjän yhteiskunnan kanssa käytävällä nykyaikaistamista koskevalla eurooppalaisella vuoropuhelulla on ollut myönteinen vaikutus rakentavan keskustelun käynnistämiseen Valko-Venäjän yhteiskunnassa maassa tarvittavista uudistuksista ja EU:ta koskevan tiedon lisäämiseen; katsoo kuitenkin, että on tarpeen kehittää vuoropuhelun käsitettä, tarkoitusta, strategiaa ja hallintorakennetta ja parantaa sen koordinointia itäisen kumppanuuden aloitteiden kanssa;

               O.

               katsoo, että itäisen kumppanuuden kansalaisyhteiskuntafoorumin kansallinen foorumi on EU:lle tärkeä ja luotettava kumppani ja ainutlaatuinen viestintäkanava Valko-Venäjän väestön suuntaan;

               P.

               ottaa huomioon, että Valko-Venäjällä on edelleen poliittisia vankeja (10), kuten ihmisoikeusaktivisti ja Saharov-palkintoehdokas Ales Bialatski, jotka kärsivät vakavasta psyykkisestä ja fyysisestä kidutuksesta, mukaan luettuna tappouhkaukset, mielivaltaiset siirrot, epätyydyttävä terveydenhuolto ja perheenjäsenten tapaamisen epääminen; toteaa, että kaikkien poliittisten vankien vapauttaminen ja heidän poliittisten oikeuksiensa palauttaminen sekä perusluonteisten ihmisoikeuksien, oikeusvaltioperiaatteen ja demokraattisten vapauksien kunnioittaminen ovat yhä Valko-Venäjän ja Euroopan unionin suhteiden normalisoinnin pääasiallisena ehtona;

               Q.

               katsoo, että ihmisoikeuskeskus Viasnan raportoima poliittisista syistä tapahtuvien pidätysten väheneminen 868:sta vuonna 2011 235:een vuonna 2012 saattaa johtua sorron ja pelottelun ilmapiiristä;

               R.

               katsoo, että lainsäädäntöön äskettäin tehdyt rajoittavat muutokset lisäsivät kansalaisyhteiskunnan vastaisia toimia, mukaan lukien toimet ihmisoikeuksien puolustajia, riippumattomia tiedotusvälineitä ja puolustusasianajajia vastaan; katsoo, että ihmisoikeuksien ja perusvapauksien yleistilanne on surkea ja aiheuttaa edelleen suurta huolta, kuten YK:n Valko-Venäjän erityisedustajan vuonna 2013 julkaistussa erikoisraportissa korostetaan; katsoo, että Valko-Venäjän viranomaisten piittaamattomuus kansainvälisen yhteisön vetoomuksista huonontaa entisestään suhteita EU:hun ja syventää Valko-Venäjän eristäytymistä;

               S.

               ottaa huomioon, että Valko-Venäjän viranomaisten 2012 lainsäädäntöön tekemät muutokset antavat turvallisuuspalvelulle laajat oikeudet pakkokeinojen käyttämiseen; ottaa huomioon, että uusien säännösten nojalla turvallisuuspalvelu voi rajoituksetta mennä asuntoihin, ottaa kiinni ja pidättää sekä Valko-Venäjän kansalaisia että immuniteetin suojaamia diplomaatteja ja kansainvälisten laitosten edustajia; ottaa huomioon, että kyseisessä säädöksessä on myös määräys, joka vapauttaa KGB:n virkailijat kaikesta toiminnan kohteena olevan henkilön terveyden vaurioittamisen oikeudellisesta vastuusta; ottaa huomioon, että Valko-Venäjän erikoisjoukoille on annettu laajat valtuudet hajottaa mielenosoituksia;

               T.

               ottaa huomioon, että vuoden 2011 lopulla joukkokokouksista annettua lakia muutettiin siten, että joukkokokouksen järjestäminen saattaa johtaa rikosoikeudelliseen vastuuseen järjestyshäiriöistä; ottaa huomioon, että joukkomielenosoitusten järjestäjien on toimitettava viranomaisille tiedot rahoituslähteistään;

               U.

               ottaa huomioon, että jo 2011 otettiin käyttöön ulkomaalaisten avustusten saamista koskeva rikosoikeudellinen vastuu ja että valtiopetoksen käsitettä laajennettiin, minkä johdosta viranomaiset voivat vainota rikosoikeudellisesti järjestöjä ja henkilöitä, jotka saavat rahoitusta ulkomailta tai osallistuvat kansainvälisiin tapahtumiin;

               V.

               ottaa huomioon, että vuonna 2012 Valko-Venäjän oikeusministeriö eväsi 19 kansalaisjärjestön ja kahden poliittisen puolueen rekisteröitymisen samalla kun rekisteröimättömien järjestöjen jäseniä pelotellaan, häiritään ja vainotaan jatkuvasti Valko-Venäjällä;

               W.

               ottaa huomioon, että Valko-Venäjä on ainoa Euroopan valtio, joka soveltaa kuolemanrangaistusta; ottaa huomioon, että tuomittujen perheenjäsenet ja yleisö eivät tiedä teloitusten päivämääriä, ruumista ei anneta haudattavaksi sukulaisille eikä hautapaikkaa anneta tiedoksi;

               X.

               ottaa huomioon, että vuonna 2012 teloitettiin kaksi ihmistä, vaikka oikeusprosessi ei täyttänyt oikeudenmukaisen oikeudenkäynnin vaatimuksia; ottaa huomioon, että vuonna 2012 ei annettu pitkään aikaan yhtään kuolemantuomiota, mutta uusia kuolemantuomioita annettiin taas vuonna 2013;

               Y.

               katsoo, että Valko-Venäjän tilanteelle on ominaista oikeuslaitokseen kohdistuvan luottamuksen puute, koska tämä ei ole tarpeeksi riippumaton ja tekee poliittisesti motivoituja päätöksiä;

               Z.

               ottaa huomioon, että Valko-Venäjä on ainoa itäisen kumppanuuden valtio, jonne ei ole vielä perustettu virallista ihmisoikeuselintä;

               AA.

               katsoo, että sensuuri on vakava poliittinen ongelma Valko-Venäjällä;

               AB.

               ottaa huomioon, että Toimittajat ilman rajoja -järjestön vuoden 2013 World Press Freedom -indeksissä Valko-Venäjä nousi 179 valtion joukossa sijalta 168 sijalle 157, mutta on edelleen alimmalla sijalla itäisen kumppanuuden valtioista (Azerbaidžan (156), Ukraina (126), Georgia (100), Armenia (74) ja Moldova (55));

               AC.

               ottaa huomioon, että riippumattomien TV- ja radiokanavien sekä lehtien saatavuus on heikkoa, kun valtion tiedotusvälineet hallitsevat tiedonvälitystä;

               AD.

               katsoo, että tiedotusvälineiden vapauden tilanne Valko-Venäjällä on sietämätön, erityisesti sen takia, että toimittajia, joille on määrätty matkustuskielto ulkomaille, on häiritty ja yleisradiolähetyksiä ja internetin vapautta on rajoitettu lainsäädännöllä, lisäksi oikeudenkäyttö riippumattomia toimittajia kohtaan on valikoivaa, mistä on osoituksena kolme rikosasiaa, jotka käynnistettiin kesällä 2012;

               AE.

               ottaa huomioon, että vuonna 2012 vähintään 15:tä aktivistia ja toimittajaa kiellettiin poistumasta Valko-Venäjältä väärien väitteiden perusteella;

               AF.

               ottaa huomioon, että yli puolella Valko-Venäjän kansalaisista on pääsy internetiin; katsoo, että sähköiset tiedotusvälineet parantavat riippumattomien tiedotusvälineiden saatavuutta, vaikka valtionhallinto ja oppilaitokset ovatkin estäneet pääsyn joillekin opposition internetsivustoille;

               AG.

               ottaa huomioon, että Valko-Venäjä on sijalla 50 YK:n inhimillisen kehityksen indeksissä 2012, verrattuna Venäjään (55) ja itäisen kumppanuuden valtioihin (Georgia (72), Ukraina (78), Azerbaidžan (82), Armenia (87) ja Moldova (113));

               AH.

               katsoo, että yksi suurimmista syistä tietylle sosiaaliselle vakaudelle Valko-Venäjällä on ollut sosiaaliturvajärjestelmä, josta ihmiset hyötyvät ja päättävät vastineeksi olla poliittisesti passiivisia; ottaa huomioon, että 65 prosenttia valkovenäläisistä saa jonkinlaista valtiontukea, eläkettä, opintorahaa, työttömyyskorvausta, jne.;

               AI.

               ottaa huomioon, että matala työttömyysaste voidaan saavuttaa keinotekoisesti tukemalla valtion omistamia yhtiöitä, jotka tuottavat 70 prosenttia BKT:stä ja työllistävät 50 prosenttia työvoimasta;

               AJ.

               ottaa huomioon, että vaikka Valko-Venäjän hallitus yrittää houkutella ulkomaisia investointeja – maassa on ammattitaitoista työvoimaa, yksityistämisohjelma, kuusi vapaakauppa-aluetta ja huipputeknologiapuisto – valtion järjestelmällinen puuttuminen yksityisen sektorin toimintaan kuitenkin on kuitenkin ilmiselvää;

               AK.

               ottaa huomioon, että Valko-Venäjän viranomaiset ovat tähän saakka ilmaisseet geopoliittisen kiinnostuksensa taloudellisen integraation syventämiseen Venäjän kanssa Euraasian tulli- ja talousliiton perustamisen kautta; ottaa huomioon, että samaan aikaan ylivoimaisesti suurin osa kaikista Valko-Venäjälle viime vuosina tulleista suorista ulkomaisista investoinneista on venäläistä alkuperää; ottaa huomioon, että asiantuntijoiden mukaan noin 700 000 valkovenäläistä on muuttanut viime vuosikymmeninä Venäjälle, useimmat Moskovaan ja Pietariin;

               AL.

               ottaa huomioon, että sekä EU:sta että Valko-Venäjältä on ollut havaittavissa merkkejä maan WTO-jäsenyysneuvotteluiden uudelleen aloittamisesta, etenkin nyt kun Venäjä on liittynyt järjestöön;

               AM.

               ottaa huomioon, että EU:n naapuruusbarometrin puitteissa tehdyt tuoreet kyselyt viittaavat siihen, että yli 50 prosenttia Valko-Venäjän väestöstä katsoo, että EU:n olisi kasvatettava rooliaan talouskehityksen, kaupan ja alueellisen yhteistyön alalla Valko-Venäjän kanssa;

               AN.

               ottaa huomioon, että nykyaikaistamisprosessi, jonka Valko-Venäjän viranomaiset äskettäin julistivat, on asiantuntijoiden mukaan suunnattu lähinnä teollisuuden perusinfrastruktuurin kunnostamiseen, vaikka maassa tarvitaan perinpohjaisempia talousuudistuksia ja avointa liiketoimintaympäristöä sekä vähemmän viranomaisten valvontaa kaikilla liiketoiminta-aloilla;

               AO.

               ottaa huomioon, että Transparency International -järjestön CPI-korruptioindeksissä 2012 Valko-Venäjä on 176 valtion ja alueen joukossa sijalla 123 verrattuna Ukrainaan (144), Azerbaidžaniin (139), Venäjään (133), Armeniaan (105), Moldovaan (94) ja Georgiaan (51);

               AP.

               ottaa huomioon, että Valko-Venäjä liittyi äskettäin Euroopan neuvoston korruption vastaiseen Greco-mekanismiin ja ihmiskaupan vastaiseen Greta-mekanismiin;

               AQ.

               ottaa huomioon, että Valko-Venäjään sovelletaan Euroopan naapuruuspolitiikkaa, mutta poliittisen tilanteen takia toimintasuunnitelmaa ei ole vielä tehty;

               AR.

               ottaa huomioon, että Valko-Venäjälle myönnetään tällä hetkellä tukea maakohtaisen strategia-asiakirjan 2007–2013 nojalla;

               AS.

               ottaa huomioon, että vuosien 2007–2013 rahoitusnäkymissä osoitettiin 33,4 miljoonaa euroa rajat ylittäviin ENPI-hankkeisiin Valko-Venäjän ja sen naapurien välillä, ja noin 60 kuntaa osallistuu tällä hetkellä 50:een rajat ylittävään yhteishankkeeseen Latvian, Liettuan ja Valko-Venäjän välillä;

               AT.

               ottaa huomioon, että vain 20 valkovenäläistä asiantuntijaa osallistuu erilaisiin ENPI-hankkeisiin, kun heitä oli 120 vuonna 2008;

               AU.

               ottaa huomioon, että Valko-Venäjän viranomaiset ottavat aktiivisesti osaa itäisen kumppanuuden monenvälisiin asiantuntijatapaamisiin sekä erityisesti rajat ylittävää yhteistyötä koskeviin hankkeisiin;

               AV.

               katsoo, että hyviä käytännön esimerkkejä ovat 58 Puolan, 47 Liettuan ja 30 Latvian kuntaa ja kaupunkia, jotka tekevät hedelmällistä yhteistyötä valkovenäläisen kumppanikaupunkinsa ja -kuntansa kanssa, ja Euroregion-alue ”Nemunas-Neman-Niemen”, joka yhdistää Liettuan, Puolan, Kaliningradin alueen ja Valko-Venäjän yhteisen hankkeen täytäntöönpanossa;

               AW.

               ottaa huomioon, että valkovenäläiset ovat saaneet henkeä kohden eniten Schengen-viisumeita viime vuosina; ottaa huomioon, että heidän on käytettävä viisumin saamiseksi paljon enemmän rahaa, monissa tapauksissa myös aikaa ja vaivaa, kuin monien muiden itäisen kumppanuuden valtioiden tai Venäjän kansalaisten;

               1.

               suosittaa komission varapuheenjohtajalle / unionin ulkoasioiden ja turvallisuuspolitiikan korkealle edustajalle, Euroopan ulkosuhdehallinnolle, neuvostolle, komissiolle ja jäsenvaltioille, että

                           a)

                           Valko-Venäjän viranomaisia vaaditaan kunnioittamaan ihmisoikeuksia ja tukemaan demokratiaan siirtymistä, jotta valtion eristäytyminen muusta Euroopasta saadaan loppumaan;

                           b)

                           muistutetaan, että ehdoton ennakkoehto EU:n ja Valko-Venäjän suhteiden paranemiselle, joka saattaisi johtaa EU:n rajoittavien toimenpiteiden asteittaiseen poistamiseen, on kaikkien jäljellä olevien poliittisten vankien ehdoton ja välitön vapauttaminen sekä heidän poliittisten oikeuksiensa ja kansalaisoikeuksiensa palauttaminen;

                     Poliittinen vuoropuhelu

                           c)

                           käytetään hyväksi Liettuan puheenjohtajakautta ja Vilnassa pidettävää itäisen kumppanuuden huippukokousta taas uutena merkittävänä tilaisuutena suhteiden parantamiseen Valko-Venäjän kanssa, heti kun kaikki poliittiset vangit on vapautettu, jotta voidaan käynnistää muun muassa demokraattisia uudistuksia, vapaita ja oikeudenmukaisia vaaleja, oikeusvaltiota sekä ihmisoikeuksien ja perusvapauksien kunnioittamista koskeva poliittinen vuoropuhelu sekä yhteistyö opposition ja kansalaisyhteiskunnan kanssa, edellyttäen, että Valko-Venäjän viranomaiset osoittavat kunnioitusta kyseisiä perusarvoja kohtaan;

                           d)

                           panee merkille, että elokuussa 2013 vankilasta vapautettiin Dzmitry Daškevitš ja syyskuussa 2013 Aliaksandr Franskevitš, mutta pitää valitettavana sitä, että nämä aiemmat poliittiset vangit saivat vapautensa vasta kärsittyään vankeusrangaistuksensa kokonaan;

                           e)

                           hyödynnetään mahdollisimman laajasti ulkoministerin väliaikaista ja ehdollista poistamista EU:n viisumikieltoluettelosta, jotta voidaan laajentaa keskeisiä ja olennaisen tärkeitä diplomaattisia viestintäkanavia Valko-Venäjän kanssa ja erityisesti jotta hän voi helpommin osallistua itäistä kumppanuutta koskevaan huippukokoukseen ennen kaikkea merkityksellisen vuoropuhelun järjestämiseksi poliittisten vankien vapauttamisesta; pidetään kuitenkin edelleen tiukasti kiinni viisumikiellosta ja varojen jäädyttämisestä niiden osalta, jotka osallistuvat suoraan demokraattisia vaaleja koskevien normien ja ihmisoikeuksien rikkomiseen;

                           f)

                           tehdään perusteellinen arviointi nykyisistä EU:n rajoittavista toimenpiteistä Valko-Venäjän virkamiehiä ja elimiä vastaan, jotta voidaan tarvittaessa parantaa niiden tehokkuutta ja mukauttaa niiden soveltamisalaa, luonnetta ja voimassaoloa, jotta voidaan reagoida maan tapahtumiin ja sen EU-suhteiden kehitykseen;

                           g)

                           laaditaan yhteisen väliaikaissuunnitelman ja ”ponnistelut palkitaan” -periaatteen perusteella strateginen etenemissuunnitelma, johon sisältyy ensisijaisia uudistuskohteita Valko-Venäjällä suhteiden parantamiseksi ja tehokasta yhteistyötä ENP:n puitteissa, edellyttäen että toteutetaan konkreettisia toimia demokraattisten uudistusten edistämiseksi;

                           h)

                           heti kun vaalit on tunnustettu vapaiksi ja rehellisiksi, kuullaan Euroopan parlamenttia parlamenttien välisiä suhteita koskevien uusien ehdotusten mukaan ottamisesta sekä kahdenvälisesti että EURONESTin parlamentaarisessa edustajakokouksessa ja samalla jatketaan EU:n Valko-Venäjän demokraattisille voimille ja kansalaisyhteiskunnalle antamaa tukea;

                           i)

                           varmistetaan SEU:n 24 artiklan mukaisesti jäsenvaltioiden tuki EU:n kannalle Valko-Venäjään sekä jäsenvaltioiden ja Valko-Venäjän kahdenvälisten suhteiden yhteensopivuus EU:n toiminnan kanssa; korostetaan, että kaikkien EU:n jäsenvaltioiden ja muiden demokraattisten valtioiden luja sitoutuminen yhtenäiseen toimintaan voi edistää demokratian yleismaailmallisten arvojen ja uudistusten onnistunutta toteuttamista Valko-Venäjällä;

                           j)

                           kannustetaan vuoropuhelua sellaisten virkamiesten kanssa, jotka eivät ole henkilökohtaisesti osallistuneet tukahduttamistoimiin, jotta EU:n ja Valko-Venäjän yhteistyö paranisi; tuetaan virkamiesten yhteistoimintaa Valko-Venäjän kansalaisyhteiskunnan kanssa, jotta viime kädessä voitaisiin helpottaa uudistuksia;

                           k)

                           kannustetaan laajemmin kansalaisyhteiskuntaa, mukaan luettuina ammattiliitot ja liike-elämän edustajat sekä poliittinen oppositio, lisäämään osallistumistaan nykyaikaistamista koskevaan vuoropuheluun; järjestetään itäisen kumppanuuden kansalaisyhteiskuntafoorumin laatimien suositusten perusteella avoimia julkisia kuulemisia sen käsitteestä, tarkoituksesta, strategiasta ja hallintorakenteesta; tuetaan vuoropuhelua edelleen antamalla tarvittavaa taloudellista tukea ja asiantuntemusta ja vahvistetaan viestintäkampanjaa etenkin vuoropuhelun sisällön ja odotettujen tulosten osalta;

                           l)

                           varmistetaan, että viranomaisten osallistuminen nykyaikaistamista koskevaan vuoropuheluun yhdessä ja tasavertaisesti demokraattisen opposition ja kansalaisyhteiskunnan kanssa tapahtuu kaikkia demokratian periaatteita kunnioittaen ja siten, että tavoitteena on kilpailukykyinen talous ja demokraattiset uudistukset sekä moniarvoinen yhteiskunta ja oikeusvaltio;

                           m)

                           vahvistetaan, että kansalaisyhteiskunta on keskeinen toimija EU:n kanssa käytävässä poliittisessa vuoropuhelussa demokraattisen muutoksen kannustamiseksi Valko-Venäjällä ja näin ollen tuetaan kansalaisyhteiskunnan kokouksen järjestämistä Vilnassa ennen kolmatta itäisen kumppanuuden huippukokousta;

                           n)

                           hyödynnetään eurooppalaista demokratiarahastoa (EED) täysimääräisesti ja pyritään täten tukemaan Valko-Venäjän demokratia- ja ihmisoikeusasioihin liittyviä keskeisiä toimijoita, erityisesti niitä, joilla on ollut vaikeuksia saada EU:n tavanomaista tukea;

                           o)

                           kehotetaan Venäjää ja itäisen kumppanuuden maita vaatimaan Valko-Venäjää vapauttamaan heti ja ehdoitta sekä rehabilitoimaan poliittisesti kaikki poliittiset vangit ja suojaamaan heitä muulta poliittiselta vainoamiselta;

                           p)

                           varmistetaan, että Valko-Venäjällä vierailevat EU:n ja jäsenvaltioiden edustajat pitävät säännöllisesti yhteyttä kansalaisyhteiskunnan ja opposition edustajiin sen varmistamiseksi, että kaikki osapuolet osallistuvat tasapuolisesti EU:n ja Valko-Venäjän suhteisiin liittyviin prosesseihin;

                           q)

                           tarkastellaan kaikkia käytettävissä olevia poliittisia mahdollisuuksia, jotta Valko-Venäjää voidaan kehottaa

                                       —

                                       panemaan täysimääräisesti täytäntöön vaalilain uudistukset ETYJin/ODIHRin suositusten mukaisesti, jotta voidaan perustaa moniarvoinen poliittinen järjestelmä, joka perustuu vapaisiin ja oikeudenmukaisiin vaaleihin ja jossa poliittiset linjanvedot syntyvät poliittisten puolueiden aidosta poliittisesta kilpailusta, joka on demokratian peruselementti;

                                       —

                                       sallimaan Minskissä suljettuna olevan Etyjin toimiston avaaminen uudelleen;

                                       —

                                       poistamaan kaikki demokraattiseen oppositioon ja kansalaisyhteiskunnan järjestöihin ja hallituksesta riippumattomiin järjestöihin kohdistuvat yhdistymis-, ilmaisun- ja liikkumisvapautta sekä rauhanomaista kokoontumisvapautta koskevat esteet ja rajoitteet, myös kaikki esteet rekisteröinniltä ja täysimääräiseltä toiminnalta sekä kansainväliseen kehitysapuun kuuluvan teknisen avun vastaanottamiselta; uudistamaan rikoslakinsa säännökset rekisteröimättömiin järjestöihin kuulumisesta;

                                       —

                                       laatimaan tarvittavat toimielimiin liittyvät muutokset, jotta voidaan varmistaa oikeuslaitoksen riippumattomuus YK:n erityisraportoijan antaman tuomarien ja asianajajien riippumattomuutta koskevan suosituksen mukaisesti muuttamalla lakimiesammattia koskevaa lakia ja soveltamalla sitä tehokkaasti;

                                       —

                                       olemaan panematta täytäntöön vuonna 2013 kuolemaan tuomittujen teloituksia ja keskeyttämään ja lopulta lakkauttamaan kuolemanrangaistukset;

                                       —

                                       panemaan täytäntöön YK:n ihmisoikeuskomitean ja mielivaltaista vangitsemista koskevan työryhmän erillisiä tapauksia koskevat päätökset sekä YK:n kidutuksen vastaisen komitean vuonna 2011 antamat suositukset epäinhimillisen ja halventavan kohtelun lopettamiseksi;

                                       —

                                       tekemään täysimittaista yhteistyötä Valko-Venäjän ihmisoikeustilanteesta raportoivan YK:n erityisraportoijan kanssa, jotta voidaan puuttua hänen huhtikuun 2013 raportissaan esittämiin vakaviin huolenaiheisiin ja ensimmäisenä askeleena myöntää hänelle pääsy maahan;

                                       —

                                       uudistamaan täysin rangaistuslaitosjärjestelmänsä ja tehostamaan yhteistyötä Euroopan neuvoston kanssa ennen kaikkea allekirjoittamalla eurooppalainen yleissopimus kidutuksen ja epäinhimillisen tai halventavan kohtelun tai rangaistuksen estämiseksi ja päästämään kidutuksen vastainen komitea säännöllisesti erityisesti poliittisten vankien ja ihmisoikeusaktivistien vankiloihin; sallimaan muiden asiaankuuluvien kansainvälisten ja kansallisten järjestöjen edustajien, diplomaattien, kansalaisyhteiskunnan ryhmien sekä poliittisten vankien perheenjäsenten pääsyn Valko-Venäjän vankiloihin;

                                       —

                                       perustamaan riippumaton ja täysin toimiva kansallinen ihmisoikeuslaitos, joka voisi olla oikeusasiamiehen muodossa;

                                       —

                                       varmistamaan yhtäläiset mahdollisuudet ja yhtäläiset oikeudet, osallisuus ja syrjimättömyys kaikille kansallisille vähemmistöille ja Valko-Venäjän puolalaisliiton tilanteen normalisoiminen; lopettamaan romanivähemmistön marginalisointi ja edistämään uskonnollisten oikeuksien ja vapauksien kunnioittamista sekä homo-, biseksuaalien sekä transihmisten syrjimättömyyttä;

                           r)

                           tiedotusvälineiden todellisen vapauden ja saatavuuden osalta ryhdytään seuraaviin toimenpiteisiin: kehotetaan Valko-Venäjää poistamaan journalisteja koskevat akkreditointirajoitukset sekä satelliittitelevisiota koskevat rajoitukset, tehostetaan EU:n taloudellista ja teknistä tukea kaikenlaisille riippumattomille viestimille (maassa ja sen ulkopuolella), jotta varmistetaan viestimien kestävä toiminta ja mahdollisesti niiden parempi saatavuus; annetaan tukea EU:n avustusohjelmien hakemusten täyttämiseen, yhteishankkeiden ja yhteenliittymien kehittämiseksi kansainvälisten lehdistötoimistojen ja ulkomaisten viestimien kanssa;

                     Talous- ja energiayhteistyö

                           s)

                           pyritään rakentavaan EU:n ja Valko-Venäjän tekniseen vuoropuheluun makroekonomisesta kehityksestä ja rahoituskysymyksistä, jotta saadaan Valko-Venäjä sitoutumaan uskottavasti makrotaloudellisiin ja rakenneuudistuksiin, joihin sisältyvät valtionyhtiöiden yksityistäminen, hintojen, kaupan ja pankkijärjestelmän vapauttaminen, asianmukaisen sosiaalisen turvaverkon kehittäminen ja korruption torjunta;

                           t)

                           korostetaan edelleen, että edellä mainitut uudistukset, edellyttäen, että keskeiset poliittiset edellytykset on täytetty, ovat elintärkeitä Valko-Venäjän taloudelliselle kehitykselle, helpottaisivat eurooppalaisten investointien ja kansainvälisten lainojen saantia sekä voisivat lähettää myönteisen viestin Maailman kauppajärjestön neuvottelujen esteiden poistamiseksi ja näin ollen mahdollistaisivat Valko-Venäjän yhdentymisen entistä enemmän maailmantalouteen;

                           u)

                           tarjotaan teknistä apua suotuisan liiketoimintaympäristön luomiseksi, jotta voidaan vakiinnuttaa kaikkien yritysten, erityisesti pk-yritysten, tasapuoliset toimintaedellytykset, investointien turvallisuus ja yhtäläiset mahdollisuudet;

                           v)

                           tiivistetään yhteistyötä Valko-Venäjän kanssa työllisyysasioissa, mukaan luettuna henkisen pääoman ja taitojen kehittäminen työmarkkinoiden vaatimusten mukaisesti;

                           w)

                           kannustetaan Valko-Venäjää panemaan täytäntöön ILOn suosituksia, jotka koskevat erityisesti riippumattomien ammattiliittojen yhdistymisvapautta, rekisteröintiä ja toimintaa; kehotetaan Valko-Venäjää muuttamaan lainsäädäntöään sen varmistamiseksi, että työntekijät voivat irtisanoutua niin julkisen kuin yksityisen sektorin töistä vapaasti ja rajoituksetta;

                           x)

                           kehotetaan Valko-Venäjää noudattamaan kaikkien voimaloiden rakentamista ja käyttöä koskevia korkeimpia kansainvälisiä turvallisuusvaatimuksia ja todella riippumattomia ympäristövaikutusten arviointeja sekä käyttämään mahdollisimman tehokkaasti hyväkseen asiantuntemusta ja rahoitusta kaikista saatavilla olevista kansainvälisistä välineistä olemassa olevan kansainvälisen lainsäädännön, kuten Espoon yleissopimuksen ja Århusin yleissopimuksen mukaisesti ja 23. kesäkuuta 2011 perusteellisten riski- ja turvallisuusarviointien tekemisestä tehdyn sitoumuksen perusteella, ottaen huomioon Euroopan komission ja ydinturvallisuutta käsittelevän eurooppalaisen korkean tason asiantuntijaryhmän sopimat määritykset;

                           y)

                           edistetään energialähteiden ja toimitusreittien monipuolistamista Valko-Venäjällä ja jaetaan EU:n parhaita käytäntöjä kansainvälisten ja alueellisten vihreän talouden hankkeiden toteuttamisessa ja tuetaan samalla energiatehokkuutta ja uusiutuvia energialähteitä;

                           z)

                           edistetään edelleen alueellista yhteistyötä Valko-Venäjän kanssa toteutettavien itäisen kumppanuuden toimialakohtaisten aloitteiden avulla, erityisesti kaupan, energian, ympäristön ja liikenteen alalla; kannustetaan kahdenvälisten talousfoorumien parhaita käytäntöjä ja samalla pyritään myös kehittämään valtiosta riippumattomien toimijoiden valmiuksia sekä edistämään hyvää hallintotapaa ja julkisen hallinnon uudistamista;

                           aa)

                           jatketaan teknisen ja terveydellisen avun antamista Tšernobylin ydinonnettomuudesta kärsivälle väestölle;

                           ab)

                           kannustetaan Valko-Venäjää tutkimaan ja kehittämään epätavanomaisia energianlähteitä;

                     Rajavalvonta

                           ac)

                           lujitetaan EU:n ja Valko-Venäjän yhteistyötä rajavalvonnassa ja rajat ylittävän rikollisuuden torjunnassa ja erityisesti autetaan Valko-Venäjää kehittämään kauttakulkujärjestelmäänsä, nykyaikaistamaan tullilaitosta ja rajavalvontamenettelyjä ja panemaan täysimääräisesti täytäntöön EU:n yhdennetyn rajaturvallisuuden käsitteen;

                           ad)

                           varmistetaan EU:n diplomaateille ja poliitikoille rajoittamaton pääsy ja matkustaminen Valko-Venäjälle;

                           ae)

                           tarjotaan yhteisen edun nimessä lisäkoulutusta Valko-Venäjän rajavartiolaitokselle Schengenin säännöstön mukaisesti;

                           af)

                           harkitaan EU:n asianmukaisen teknisen tuen tarjoamista ajantasaisen rajavalvontajärjestelmän ja nykyaikaisen infrastruktuurin käyttöönottamiseksi;

                           ag)

                           annetaan asianmukaisille Valko-Venäjän yksiköille riittävä koulutus biometristen passien käyttöönottoa koskevista EU:n parhaista käytänteistä;

                           ah)

                           käynnistetään EU:n ja Valko-Venäjän liikkuvuuskumppanuus ja kannustetaan Valko-Venäjää ottamaan aktiivisesti osaa muuttoliikettä ja turvapaikka-asioita käsittelevään itäisen kumppanuuden paneeliin;

                           ai)

                           kannustetaan Valko-Venäjän yhteistyötä YK:n kehitysohjelman ja UNICEFin kanssa ihmiskaupan torjuntaohjelmien tukemiseksi;

                     Kansalaisyhteiskunta ja ihmisten väliset yhteydet

                           aj)

                           lisätään sellaisten hankkeiden osuutta, jotka hyödyttävät paremmin suurta osaa väestöstä ja ovat näkyvämpiä, mikä lisäisi kansalaisten tietämystä EU:n arvoista, normeista ja politiikoista ja korostaisi EU:n mallin ja asiantuntemuksen etuja; nostetaan esiin kansalaisyhteiskuntafoorumin tarjoama mahdollisuus etenkin tämän vuoden lokakuussa Chisinaussa pidettävän foorumin kokouksen valossa;

                           ak)

                           vastustetaan järjestelmällisesti ja ehdottomasti Valko-Venäjän viranomaisten harjoittamaa virheellistä ja harhaanjohtavaa tiedottamista EU:n politiikoista ja hankkeista julkaisemalla ja jakamalla kaikki tarvittavat tiedot (tiedot, luvut ja lainsäädäntö);

                           al)

                           tehostetaan Valko-Venäjällä toimivien tai EU:n jäsenvaltioissa toimivien Valko-Venäjällä keskeisesti vaikuttavien kansalaisyhteiskunnan järjestöjen, riippumattomien kansalaisjärjestöjen, ihmisoikeuksien puolustajien ja ammattiliittojen teknistä ja taloudellista tukea, myös eurooppalaisen demokratiarahaston (EED) avulla; otetaan kansalaisyhteiskunta entistä aktiivisemmin mukaan EU:n rahoittamien hankkeiden täytäntöönpanoon, valvontaan ja arviointiin; parannetaan lisäksi huomattavasti EU-tiedon välittämistä ja levittämistä, jotta voidaan lisätä kansalaisten tietoa EU:n suhtautumisesta perusoikeuksiin ja -vapauksiin sekä sosiaalisen ja taloudellisen kehityksen tarpeesta;

                           am)

                           tuetaan demokratian ja ihmisoikeuksien puolesta toimivia järjestöjä, joiden kotipaikka saattaa olla myös Valko-Venäjän ulkopuolella, koska Valko-Venäjän viranomaiset epäävät jatkuvasti tällaisilta järjestöiltä mahdollisuuden rekisteröityä; tarkistetaan kiireellisesti viimeisimmät EU:n rahoituksen anomista EIDHR/NSLA -välineestä koskevat uudet säännöt, jotka käytännössä sulkevat hakuprosessin ulkopuolelle tunnetut ja arvostetut valkovenäläiset kansalaisjärjestöt;

                           an)

                           pyytää Valko-Venäjän viranomaisia panemaan täytäntöön YK:n mielivaltaista vangitsemista koskevan työryhmän päätöksen A/HRC/WGAD/2012/39 ihmisoikeusaktivisti Ales Bialiatskin tapauksesta, jossa katsottiin, että ihmisoikeuskeskus Viasnan puheenjohtajan ja FIDH:n (ihmisoikeusjärjestöjen kansainvälinen liitto) varapuheenjohtajan pidättäminen oli mielivaltainen ja vastoin ihmisoikeuksien yleismaailmallisen julistuksen 20 artiklan 1 kohtaa ja kansalaisoikeuksia ja poliittisia oikeuksia koskevan kansainvälisen yleissopimuksen 22 artiklaa;

                           ao)

                           kehotetaan Valko-Venäjää ulottamaan pysyvä kutsu kaikkiin YK:n erityismenettelyihin ja kutsumaan ihmisoikeuksien puolustajien tilanteesta raportoiva YK:n erityisraportoija vierailemaan maassa;

                           ap)

                           velvoitetaan Valko-Venäjän viranomaiset kumoamaan ulkomaalaisten avustusten vastaanottamisen rangaistavuus ja sallimaan järjestöille varojen pitäminen ulkomaalaisilla pankkitileillä;

                           aq)

                           harkitaan viisumien myöntämisen yksipuolista helpottamista ja viisumikustannusten laskemista 60 eurosta Valko-Venäjän kansalaisten kannalta kohtuulliselle tasolle sekä viisumisäännöstön tarjoaman nykyisen jouston hyödyntämistä täysimääräisesti, mukaan lukien lyhytaikaisten viisumien maksun poistaminen tai alentaminen erityisesti nuorten osalta, jotta mahdollistetaan ja parannetaan ihmisten välisiä yhteyksiä ja torjutaan valkovenäläisten eristämistä; harkitaan myös pitkäaikaiseen oleskeluun tarkoitettujen viisumien maksujen yksipuolista alentamista tai poistamista pitkäaikaisena tavoitteena viisumivapaa järjestelmä;

                           ar)

                           kehotetaan Valko-Venäjän viranomaisia aloittamaan neuvottelut EU:n kanssa viisumien myöntämisen helpottamisesta ja takaisinottoa koskevista sopimuksista pitkäaikaisena tavoitteena viisumivapaa järjestelmä, jotta voidaan edistää ihmisten välisiä yhteyksiä, ja toteuttamaan kiireelliset toimet Puolan ja Liettuan kanssa tehtyjen paikallisten rajaliikennesopimusten panemiseksi täytäntöön;

                           as)

                           kannustetaan EU:n ja Valko-Venäjän kaupunkien ja kuntien välistä yhteistyötä käyttämällä joidenkin EU:n valtioiden, kuten Puolan, Liettuan ja Latvian hyvien käytänteiden esimerkkejä;

                           at)

                           pyritään tarjoamaan enemmän koulutus- ja tutkimusmahdollisuuksia EU:ssa valkovenäläisille korkeakoulutuksessa, aikuiskoulutuksessa ja epävirallisessa koulutuksessa; käynnistetään EU:n toimielimissä ja muissa kansainvälisissä organisaatioissa harjoitteluohjelma nuorille valkovenäläisille ammatti-ihmisille; tarjotaan lisätukea eurooppalaiselle humanistiselle yliopistolle sekä kehitetään ja tuetaan koulutus- ja ammattikoulutusohjelmia Valko-Venäjällä; varmistetaan riittävä ja pitkäaikainen rahoitus valkovenäläisille opiskelijoille tarkoitetulle Erasmus Mundus -ohjelmalle;

                           au)

                           etsitään aktiivisesti mahdollisuutta käynnistää Valko-Venäjän kanssa vuoropuhelu sen korkeakoulujärjestelmää koskevien perusteellisten uudistusten täytäntöönpanosta, jotta voidaan kehittää erityisesti akateemista vapautta, hallinnollista itsenäisyyttä ja opiskelijoiden osallistumista lopullisena tavoitteena liittyminen eurooppalaiseen korkeakoulutusalueeseen (Bolognan prosessi);

                           av)

                           kehottaa kansainvälistä jääkiekkoliittoa harkitsemaan vakavasti uudelleen päätöstään antaa Valko-Venäjälle vuoden 2014 jääkiekon maailmanmestaruuskisojen isännyys;

               2.

               kehottaa puhemiestä välittämään tämän suosituksen komission varapuheenjohtajalle / unionin ulkoasioiden ja turvallisuuspolitiikan korkealle edustajalle, Euroopan ulkosuhdehallinnolle, neuvostolle, komissiolle ja jäsenvaltioille.

      (1)  Hyväksytyt tekstit, P7_TA(2012)0410.

      (2)  Hyväksytyt tekstit, P7_TA(2012)0112.

      (3)  EUVL C 377 E, 7.12.2012, s. 162.

      (4)  EUVL C 136 E, 11.5.2012, s. 57.

      (5)  Hyväksytyt tekstit, P7_TA(2012)0334.

      (6)  EUVL C 168 E, 14.6.2013, s. 26.

      (7)  EUVL C 296 E, 2.10.2012, s. 105.

      (8)  EUVL L 307, 7.11.2012, s. 1.

      (9)  Itsenäinen yhteiskunnallisen, taloudellisen ja poliittisen tutkimuksen instituutti, huhtikuu 2013.

      (10)  Poliittisia vankeja ovat myös Mikalai Statkevitš, Pavel Seviarynets, Eduard Lobau, Mikalai Antuhovitš, Mikalai Dziadok ja Ihar Alienevitš.


title: P6_TA(2007)0482#EU:n ja Serbian suhteet#Euroopan parlamentin suositus 25. lokakuuta 2007 neuvostolle Euroopan unionin ja Serbian suhteista (2007/2126(INI))

text:
C 263 E/626                                            Euroopan unionin virallinen lehti                             FI        16.10.2008
Torstai 25. lokakuuta 2007
               2.     katsoo, että komissio ylittää Irakia koskevasta erityistoimenpiteestä vuodeksi 2007 tehdyssä luonnok-
               sessa sillä asetuksen (EY) N:o 1905/2006 nojalla olevan täytäntöönpanovallan valitessaan yhdeksi toimi-
               alueeksi Akkasin kaasukenttää koskevan toteutettavuustutkimuksen, jonka yleistavoitteena on tutkia edelly-
               tyksiä yhdistää Länsi-Irakissa sijaitsevan Akkasin kaasukentän tuotos Syyrian kaasuputkiverkkoon sekä sisäl-
               lyttää tämä hanke mahdollisuuksien mukaan Euroopan ja Mashrekin alueen kaasumarkkinahankkeeseen;
               huomauttaa, että tutkimuksessa otetaan huomioon Mashrekin alueen naapureiden ja Euroopan unionin tule-
               vat intressit sisällyttää kaasulähteiden tuotos Euroopan ja Mashrekin alueen kaasumarkkinoihin ja että tämä
               avaisi Akkasin kenttien tuotannolle laajat potentiaaliset markkinat ja antaisi mahdollisuuden sisällyttää
               ensimmäistä kertaa Irakin maakaasu alueellisiin ja Euroopan markkinoihin, ja katsoo näin ollen, ettei tämä
               tavoite vastaa asetuksen (EY) N:o 1905/2006 2 artiklan 1 ja 4 kohdan säännöksiä, koska erityistoimen-
               piteestä tehdyssä luonnoksessa ensisijaisena tavoitteena ei ole köyhyyden poistaminen eivätkä ilmoitetut
               tavoitteet täytä OECD/DAC:n vahvistamia julkisen kehitysavun arviointiperusteita;
               3.     kehottaa komissiota peruuttamaan päätösluonnoksensa Irakia koskevasta erityistoimenpiteestä tai
               muuttamaan sitä ja esittämään kehitysyhteistyön rahoitusvälineen hallintokomitealle uuden päätösluonnok-
               sen noudattaen täysin asetuksen (EY) N:o 1905/2006 säännöksiä;
               4.     kehottaa puhemiestä välittämään tämän päätöslauselman neuvostolle ja komissiolle, jäsenvaltioiden
               edustajille kehitysyhteistyön rahoitusvälineen hallintokomiteassa sekä jäsenvaltioiden parlamenteille ja halli-
               tuksille.
               P6_TA(2007)0482
               EU:n ja Serbian suhteet
               Euroopan parlamentin suositus 25. lokakuuta 2007 neuvostolle Euroopan unionin ja Serbian
                                                          suhteista (2007/2126(INI))
               Euroopan parlamentti, joka
               — ottaa huomioon Jelko Kacinin ALDE-ryhmän puolesta esittämän ehdotuksen suositukseksi neuvostolle
                    Euroopan unionin ja Serbian suhteista (B6-0202/2007),
               — ottaa huomioon 29. syyskuuta 2005 antamansa päätöslauselman Vojvodinan monietnisyyden puolusta-
                    misesta (1),
               — ottaa huomioon 2. maaliskuuta 2005 päivätyn selonteon Euroopan parlamentin erikoisvaltuuskunnan
                    Vojvodinaan ja Belgradiin tekemästä tiedonkeruumatkasta,
               — ottaa huomioon Serbian tasavallan perustamisen Serbian ja Montenegron valtioliiton seuraajana
                    Montenegrossa 21. toukokuuta 2006 pidetyn kansanäänestyksen jälkeen, jossa kannatettiin itsenäi-
                    syyttä,
               — ottaa huomioon kansanäänestyksellä 28. ja 29. lokakuuta 2006 hyväksytyn Serbian uuden perustuslain,
               — ottaa huomioon komission 8. marraskuuta 2006 julkaiseman Serbiaa koskevan seurantakertomuksen
                    vuodelta 2006 (SEC(2006)1389),
               (1) EUVL C 227 E, 21.9.2006, s. 620.
 ---pagebreak--- 16.10.2008      FI                              Euroopan unionin virallinen lehti                                        C 263 E/627
                                                                                Torstai 25. lokakuuta 2007
           — ottaa huomioon Serbian liittymisen NATOn rauhankumppanuuteen 14. joulukuuta 2006,
           — ottaa huomioon 21. tammikuuta 2007 pidettyjen Serbian parlamenttivaalien tuloksen,
           — ottaa huomioon kansainvälisen tuomioistuimen 26. helmikuuta 2007 antaman tuomion asiassa Bosnia
              ja Hertsegovina vastaan Serbia ja Montenegro,
           — ottaa huomioon Serbian perustuslaista 19. maaliskuuta 2007 annetun Euroopan neuvoston Venetsian
              komission lausunnon nro 405/2006,
           — ottaa huomioon uuden hallituksen muodostamisen Belgradissa 15. toukokuuta 2007,
           — ottaa huomioon 15. toukokuuta 2007 esitetyt Serbian uuden hallituksen viisi päätavoitetta,
           — ottaa huomioon EU:n ja Serbian välisten vakaus- ja assosiaationeuvottelujen aloittamisen uudelleen
              13. kesäkuuta 2007,
           — ottaa huomioon 12. helmikuuta 2007 ja 18. kesäkuuta 2007 kokoontuneen yleisten asioiden neuvos-
              ton päätelmät Länsi-Balkanista,
           — ottaa huomioon entisen Jugoslavian alueen kansainvälisen rikostuomioistuimen pääsyyttäjän 18. kesä-
              kuuta 2007 päivätyn kertomuksen Yhdistyneiden Kansakuntien turvallisuusneuvostolle Serbian yhteis-
              työstä kyseisen tuomioistuimen kanssa,
           — ottaa huomioon entisen Jugoslavian alueen kansainvälisen rikostuomioistuimen pääsyyttäjän kanssa
              Euroopan parlamentin ulkoasiainvaliokunnassa 26. kesäkuuta 2007 käydyn keskustelun,
           — ottaa huomioon EU:n ja Serbian välisen sopimuksen omistusoikeuksien asianmukaisesta täytäntöön-
              panosta sekä poliittisen että taloudellisen vakauden edistämiseksi,
           — ottaa huomioon työjärjestyksen 114 artiklan 3 kohdan ja 90 artiklan,
           — ottaa huomioon ulkoasiainvaliokunnan mietinnön (A6-0325/2007),
           A. katsoo, että Serbian tulevaisuus on Euroopan unionissa,
           B. katsoo, että Serbia on tärkeä tekijä alueen vakauden ja hyvinvoinnin kannalta ja että EU:n jäsenyyden
              mahdollisuus on tärkeä uudistuksiin kannustava tekijä,
           C. ottaa huomioon, että Serbia on allekirjoittanut Keski-Euroopan vapaakauppasopimuksen (CEFTA) ja että
              se on äskettäin saattanut päätökseen vakaus- ja assosiaatiosopimukseen liittyvät tekniset neuvottelut;
              ottaa huomioon, että Serbian liittymisestä WTO:hon voidaan päättää ennen vuotta 2008,
           D. toteaa, että 70 prosenttia äänestäneistä serbialaisista kannattaa EU:n jäsenyyttä ja kaksi kolmannesta
              väestöstä äänesti demokraattiseen ryhmään kuuluvia puolueita,
           E. panee merkille, että Serbian uusi hallitus suhtautuu myönteisesti unioniin ja uudistuksiin,
           F. ottaa huomioon, että vakaus- ja assosiaatiosopimusneuvottelujen aloittaminen menestyksekkäästi uudel-
              leen Serbian kanssa voisi toimia lisäesimerkkinä Länsi-Balkanin myönteisistä muutoksista, joihin muun
              muassa EU vaikuttaa,
 ---pagebreak--- C 263 E/628                                             Euroopan unionin virallinen lehti                              FI       16.10.2008
Torstai 25. lokakuuta 2007
               G. katsoo, että aitoja ponnisteluja on tehty ja niitä olisi jatkettava, jotta kyettäisiin voittamaan menneisyy-
                     den jakorajat ja asenteet ja edistämään Serbian kansalaisten eurooppalaista tulevaisuutta,
               H. ottaa huomioon, että vuonna 2006 Serbian talous kasvoi voimakkaasti (noin 5,8 prosenttia) ja suorien
                     ulkomaisten investointien määrä lisääntyi; katsoo kuitenkin, että huolenaiheita ovat yhä nykyinen jatku-
                     vasti kasvava vaihtotaseen vaje sekä korkea työttömyysaste (noin 20,9 prosenttia vuonna 2006),
               I.    ottaa huomioon, että korruptio on edelleen vakava ongelma Serbiassa ja ottaa huomioon, että
                     Transparency International -järjestön vuoden 2006 Corruption Perceptions Index -julkaisussa Serbian
                     keskiarvo oli 3,0 (asteikolla 0 ”erittäin paljon korruptiota” – 10 ”erittäin vähän korruptiota”),
               J.    toteaa, että kaksi kuudesta entisen Jugoslavian alueen rikostuomioistuimen etsintäkuuluttamasta sota-
                     rikoksista syytetystä henkilöstä on äskettäin pidätetty ja siirretty Haagiin ja että vapaana on edelleen
                     neljä henkilöä, mukaan lukien Ratko Mladić ja Radovan Karadžić,
               K. toteaa, että Serbian suurelle yleisölle ei ole riittävästi tiedotettu äskettäisistä sodista ja erityisesti
                     Srebrenicassa tehtyjen rikosten laajuudesta,
               L.    toteaa, että sodat Jugoslaviassa ovat muuttaneet perinpohjaisesti Serbian yhteiskuntarakennetta ja johta-
                     neet muun muassa poliittisen ja älyllisen eliitin laajaan maastamuuttoon, ja samalla maahan on tullut
                     pakolaisia ja maan sisäisiä pakolaisia sekä veteraaneja, joita 1990-luvun väkivaltaisuudet ovat traumati-
                     soineet,
               M. katsoo, että Jugoslavian hajoaminen on tuhoisasti aiheuttanut ihmishenkien menetyksiä ja inhimillistä
                     kärsimystä, minkä vuoksi etnisten ryhmien välinen sovittelu on äärimmäisen tärkeää alueen vakautta
                     turvattaessa;
               1.     katsoo, että Serbia ansaitsee erityisen kiitoksen siitä, että se on ratkaissut kuluneen vuoden aikana
               rauhanomaisesti joukon vaikeita haasteita, joista esimerkkeinä mainittakoon Serbian ja Montenegron valtio-
               liiton hajoaminen, oikeudenmukaisten ja vapaiden parlamenttivaalien järjestäminen sekä uuden Eurooppa-
               myönteisen hallituksen muodostaminen;
               2.     pitää myönteisenä, että Serbian hallitus ja EU saattoivat vakaus- ja assosiaatiosopimusta koskevat tek-
               niset neuvottelut päätökseen 13 kuukauden tauon jälkeen; kannustaa molempia osapuolia tekemään kaikki
               tarpeelliset valmistelut, jotta vältytään teknisiltä viivästyksiltä ennen sopimuksen allekirjoittamista ja jotta
               sopimus voidaan allekirjoittaa vuoden 2007 loppuun mennessä; katsoo, että vakaus- ja assosiaatio-
               sopimuksen allekirjoittaminen on merkittävä askel tiellä EU:n jäsenyyteen;
               3.     pitää myönteisenä Serbian hallituksen halua tehdä yhteistyötä entisen Jugoslavian alueen kansainvälisen
               rikostuomioistuimen kanssa, sillä se antaa mahdollisuuden lisäyhteistyöhön EU:n kanssa, mutta edellyttää,
               että kyseisen yhteistyön on johdettava nopeasti myös lisätuloksiin;
               4.     ottaa huomioon entisen Jugoslavian alueella tehtyjä rikoksia käsittelevän kansainvälisen sotarikostuo-
               mioistuimen pääsyyttäjän Carla Del Ponten Luxemburgissa 15. lokakuuta 2007 kokoontuneelle yleisten
               asioiden ja ulkosuhteiden neuvostolle antaman tilanneselostuksen; pyytää Serbiaa ratkaisemaan edelleen
               avoimina olevat kysymykset yhteistyössä entisen Jugoslavian alueella tehtyjä rikoksia käsittelevän kansain-
               välisen sotarikostuomioistuimen kanssa Del Ponten vieraillessa Belgradissa seuraavan kerran; kehottaa komis-
               siota käynnistämään vakautus- ja assosiaatiosopimuksen käsittelyn viipymättä, kun edellä mainitut kysymyk-
               set on ratkaistu;
               5.     kiittää Serbiaa sen saavuttamasta viimeaikaisesta edistyksestä yhteistyössä entisen Jugoslavian alueen
               kansainvälisen rikostuomioistuimen kanssa, minkä ansiosta vakaus- ja assosiaationeuvottelut on voitu käyn-
               nistää uudelleen ja kansainvälisen rikostuomioistuimen pääsyyttäjä Carla Del Ponte on voinut antaa myön-
               teisen arvion Serbian yhteistyöstä tuomioistuimen kanssa; pitää myönteisenä Zdravko Tolimirin ja Vlastimir
               Đorđevićin pidätystä ja heidän siirtämistään Haagiin, pääministeri Koštunican Carla Del Pontelle antamaa
               vakuutusta ”todennäköisistä lisäpidätyksistä” (mukaan lukien entinen Bosnian serbikenraali Ratko Mladić)
               samoin kuin sellaisten uusien rakenteiden luomista, joilla pyritään keskittämään kaikki toimet pakoilevien
               rikollisten pidättämiseksi, mukaan lukien kansallisen turvallisuusneuvoston avoimuuden lisääminen; pitää
               myönteisenä Serbian, Bosnian ja Hertsegovinan sekä Montenegron viranomaisten yhteistyötä äskettäisten
               Haagiin siirtojen helpottamiseksi;
 ---pagebreak--- 16.10.2008        FI                                 Euroopan unionin virallinen lehti                                         C 263 E/629
                                                                                Torstai 25. lokakuuta 2007
           6.     muistuttaa Serbiaa, että vakaus- ja assosiaatiosopimuksen allekirjoittamisen ehtona on täysimääräinen
           yhteistyö entisen Jugoslavian alueen kansainvälisen rikostuomioistuimen kanssa ja että siksi kaikki jäljellä
           olevat syytetyt henkilöt tulisi pidättää ja siirtää; toteaa viimeaikaisten pidätysten osoittavan, että Serbian
           viranomaiset pystyvät löytämään ja pidättämään syytettyjä sotarikollisia; korostaa, että täysimääräinen yhteis-
           työ entisen Jugoslavian alueen kansainvälisen rikostuomioistuimen kanssa on paitsi kansainvälinen velvoite
           myös keskeinen askel kohti pysyvää sovintoa alueella; kehottaa siksi Serbian parlamenttia täyttämään kan-
           sainvälisen tuomioistuimen edellä mainitun tuomion mukaiset velvoitteensa ja antamaan julkilausuman,
           jossa Srebrenican kansanmurha tuomitaan;
           7.     katsoo, että entisen Jugoslavian alueen kansainvälisen rikostuomioistuimen valtuutuksen jatkamista
           olisi harkittava, mikäli sotarikoksista syytettyjä on pidätettävä vielä vuoden 2008 jälkeen, jolloin tuomio-
           istuimen toiminnan lopettamista koskevan nykyisen aikataulun mukaan oikeudenkäynnit päätetään;
           8.     toteaa, että 21. ja 22. kesäkuuta 2007 Brysselissä kokoontuneessa Eurooppa-neuvostossa saavutetun
           kompromissisopimuksen ansiosta on mahdollista vuoteen 2009 mennessä saavuttaa Euroopan unionin
           uudistettu oikeusperusta, jolla luodaan tarvittavat institutionaaliset puitteet tuleville laajentumisille, ja saa-
           daan EU ja Serbia hoitamaan liittymisprosessia dynaamisesti Serbian kehityksen ja ansioiden pohjalta;
           9.     katsoo, että Kosovon lopullisen aseman nopea ratkaisu edistää Länsi-Balkanin vakautta ja helpottaa
           alueen integrointia Euroopan unioniin;
           10.      panee tyytyväisenä merkille, että Serbia on saavuttanut merkittävää taloudellista kehitystä vuo-
           desta 2000 alkaen ja että sen vuotuinen keskimääräinen kasvu on ollut 5 prosenttia; panee kuitenkin mer-
           kille, että kansainvälisen valuuttarahaston arvion mukaan se ei ole vähentänyt köyhyyttä eikä korkeaa työt-
           tömyyttä (yli 20 prosenttia); uskoo, että näiden ongelmien käsittely kuuluu uuden hallituksen keskeisiin
           haasteisiin; kehottaa siksi Serbian viranomaisia sitoutumaan määrätietoisemmin työpaikkojen luomiseen ja
           köyhyyden lievittämiseen sekä toteuttamaan konkreettisia toimia taloudellisen kehityksen tasapainottamiseksi
           maan kaikissa osissa niin, että erityistä huomiota kiinnitetään vähiten kehittyneisiin maan kaakkois- ja itä-
           osiin;
           11.      katsoo, että hallinnollisten rakenteiden ja menettelyjen kehittäminen edelleen voi lisätä luottamusta
           oikeusvaltioon, vahvistaa markkinataloutta ja edistää Serbian talouskasvua; kehottaa Serbian viranomaisia
           tekemään talousympäristöstä suotuisamman ulkomaisille investoinneille ja lisäämään avoimuutta kauppa-
           suhteissa;
           12.      panee tyytyväisenä merkille, että Serbialla on uusi perustuslaki, johon sisältyy ihmisoikeuksia koske-
           via asianmukaisia määräyksiä; panee kuitenkin merkille, että vähemmistöjen suojelua koskevaa oikeudellista
           kehystä on parannettava edelleen; on huolissaan ongelmallisista määräyksistä, jotka koskevat muun muassa
           tuomarien ja syyttäjien nimittämis-, ylentämis- ja erottamismenettelyjä, sekä siitä, ettei luonnosvaiheessa ole
           järjestetty riittävästi julkisia kuulemisia eikä keskusteluja parlamentissa; kehottaa Serbian viranomaisia harkit-
           semaan alueellisen hajauttamisen lisäämistä erityisesti Vojvodinan osalta;
           13.      korostaa, kuinka tärkeää on varmistaa, että EU:n apu toimitetaan tavalla, jossa otetaan huomioon
           Serbian nykyiset alue- ja hallintorakenteet ja kyseisten alueiden etninen kokoonpano sekä niiden perinteiset
           talous- ja kulttuurisuhteet samalla kun paikallis- ja alueviranomaiset otetaan täysipainoisesti mukaan; kehot-
           taa komissiota, neuvostoa ja Euroopan parlamenttia seuraamaan tiiviisti NUTS 2 -tason alueiden järjestä-
           mistä Serbiassa;
           14.      kiittää Serbiaa hallituksen ja parlamentin toiminnan entistä paremmasta avoimuudesta sekä maan
           hyvästä hallinnollisesta valmiudesta; onnittelee Serbiaa siitä, että se on antanut vuoden 2007 talousarviota
           koskevan lain ja valinnut oikeusasiamiehen ja julkisesta tiedottamisesta vastaavan virkamiehen, Serbian kes-
           kuspankin pääjohtajan ja valtion tilintarkastuslaitoksen neuvoston jäsenet; pahoittelee, että perustuslaki-
           tuomioistuimen tuomarien nimittäminen on vielä kesken;
 ---pagebreak--- C 263 E/630                                             Euroopan unionin virallinen lehti                                   FI       16.10.2008
Torstai 25. lokakuuta 2007
               15.      on vakuuttunut siitä, että tärkein ihmisoikeuksia koskeva kysymys on kestävien ratkaisujen löytämi-
               nen pakolaisille ja maan sisäisille pakolaisille erityisesti siksi, että Serbiassa on edelleen erittäin paljon pako-
               laisia, joista suurin osa tulee Kroatiasta ja osa Bosnia ja Hertsegovinasta sekä maan sisäisiä pakolaisia Koso-
               vosta; pitää hyvin valitettavana, että vuoden 2006 lopun määräaikaa kaikkien jäljellä olevien pakolaisten
               paluuta ja omaisuuden korvaamista koskevien kysymysten ratkaisemiseksi Kroatian, Bosnia ja Hertsegovinan
               sekä Serbian ja Montenegron 31. tammikuuta 2005 allekirjoittaman Sarajevon julistuksen mukaisesti ei ole
               noudatettu, ja että edistystä on tapahtunut julistuksen jälkeen hyvin vähän;
               16.      kehottaa siksi Serbian hallitusta jatkamaan toimiaan Sarajevon julistuksen täytäntöönpanemiseksi esi-
               merkiksi hyväksymällä selkeän oikeudellisen kehyksen, joka sisältää muun muassa oikeuden palata kotipaik-
               kaan ja oikeuden saada korvausta omaisuudesta; kehottaa painokkaasti EU:ta, sen jäsenvaltioita ja kansain-
               välistä yhteisöä sitoutumaan edelleen varmistamaan pakolaisten oikeudet ja antamaan jatkuvaa tukea kysei-
               sille maille muun muassa osoittamalla riittävät varat tähän tarkoitukseen; korostaa, että pakolaisten ja maan
               sisäisten pakolaisten integrointi ja uudelleenasuttaminen eivät saa muuttaa merkittävästi alueen alkuperäistä
               etnistä tasapainoa; viittaa tässä tarkoituksessa 1. helmikuuta 1995 tehtyyn vähemmistöjen suojelua koske-
               vaan Euroopan neuvoston puiteyleissopimukseen;
               17.      panee merkille lahjonnan ja järjestäytyneen rikollisuuden torjumisessa saavutetun edistyksen, joka on
               viime aikoina johtanut moniin merkittäviin pidätyksiin, mutta toteaa samalla, että lahjonta on etenkin
               poliisi- ja oikeuslaitoksen piirissä edelleen vakava ongelma ja että lahjontaa koskevilla virallisilla tutkimuksilla
               vaikuttaa usein olevan poliittinen motiivi; toteaa, että lahjonta on merkittävä este ulkomaisten investointien
               lisäämiselle, ja kehottaa Serbian hallitusta panemaan täytäntöön kattavan lahjonnan vastaisen strategian;
               katsoo, että on edelleen tarpeen torjua järjestäytynyttä rikollisuutta;
               18.      pitää myönteisenä sitä, että valtion rajojen suojelua koskeva toimivalta on siirretty armeijalta poliisille,
               mikä on merkittävä askel kohti EU:n normien täyttämistä; kehottaa painokkaasti neuvostoa ja komissiota
               kannustamaan edelleen Serbian hallitusta toteuttamaan poliisivoimien, turvallisuuspalvelun sekä armeijan
               kattavan uudistuksen, mukaan lukien toimet, joilla tehostetaan siviilihenkilöiden suorittamaa armeijan val-
               vontaa; katsoo, että poliisivoimien uudistuksessa olisi otettava huomioon vähemmistöjen kieliä puhuvien
               poliisien tarve alueilla, joilla asuu paljon vähemmistöihin kuuluvia ihmisiä;
               19.      katsoo, että oikeusvaltion ja säännösten tinkimättömän täytäntöönpanon edistämisen on oltava yksi
               hallituksen ensisijaisista tavoitteista; pitää myönteisenä tähän mennessä toteutettuja toimenpiteitä oikeus-
               järjestelmän uudistamiseksi, mutta korostaa, että prosessia on jatkettava erityisesti oikeudenkäyntien nopeu-
               den, todistajien suojelun, lahjonnan ehkäisyn ja tuomareiden riippumattomuuden osalta; pitää valitettavana,
               ettei perustuslakituomioistuin toimi, ja huomauttaa, että tämä ei edistä demokratian ja demokraattisen lain-
               säädännön kehitystä Serbiassa;
               20.      pitää myönteisenä pääministeri Zoran Đinđićin murhaan liittyvän oikeudenkäynnin saattamista pää-
               tökseen ja tukee erikoissyyttäjän äskettäistä aloitetta, jonka mukaan murhan takana olevat poliittiset motiivit
               tulisi selvittää;
               21.      pitää myönteisenä Serbian sotarikoksia käsittelevän syyttäjän työtä, mutta pahoittelee, että maassa
               järjestettäviä sotarikosoikeudenkäyntejä haittaa avoimuuden puute sekä riittämätön poliittinen tahto käsky-
               ketjun seuraamiseksi tekijöitä korkeammalle tasolle käskyjen varsinaisiin antajiin saakka; katsoo, että Serbian
               sotarikostuomioistuimen antamat tuomiot puolisotilaallisen Skorpionit-ryhmän neljälle jäsenelle kuuden
               muslimin teloittamisesta Srebrenicassa eivät vastanneet rikoksen vakavuutta; panee merkille, että Serbian
               presidentti esitti julkisesti pahoittelunsa annettujen tuomioiden lyhyydestä;
               22.      katsoo, että Serbian kansalaisilla on oikeus saada tietää totuus heidän nimissään vielä äsken harjoite-
               tusta sodan ja kansanmurhan politiikasta sekä sotarikoksiin syyllistyneistä henkilöistä; katsoo, että Serbian
               on kohdattava lähimenneisyyteensä rehellisesti, jotta se voisi kehittyä, ja että menneisyyden hyväksyminen
               on olennainen osa sovinnon saavuttamista Serbian naapureiden kanssa; kehottaa hallitusta avaamaan uudel-
               leen vuonna 2001 perustetun totuus- ja sovintokomission etenkin myönteisen ilmapiirin edistämiseksi maan
               niissä osissa, joihin etnisten ryhmien konfliktit ovat vaikuttaneet eniten; kehottaa painokkaasti komissiota
               edistämään aloitteita, joiden avulla edistetään alueen ihmisten välisiä yhteyksiä, ja kehottaa osoittamaan
               nykyistä suuremman osan varoista tähän tarkoitukseen;
 ---pagebreak--- 16.10.2008        FI                                 Euroopan unionin virallinen lehti                                            C 263 E/631
                                                                                Torstai 25. lokakuuta 2007
           23.     pitää myönteisenä Serbian presidentin Kroatian kansalaisille esittämää anteeksipyyntöä Serbian
           nimissä äskettäisen sodan aikana tehdyistä sotarikoksista; katsoo sen osoittavan suurta poliittista kypsyyttä
           ja demokraattista johtajuutta, ja sen olevan konkreettinen esimerkki tämänhetkisen hallituksen päättäväisyy-
           destä harjoittaa ystävyyden ja yhteistyön politiikkaa naapurimaiden kanssa;
           24.     katsoo, että sovinto ja oikeus ovat välttämättömiä alueen kaikkien maiden vakauden ja kehityksen
           sekä niiden Euroopan unioniin integroitumisen kannalta; kehottaa painokkaasti Serbian naapurimaita seu-
           raamaan tätä mallia ja tuomitsemaan kaikki etnisen suvaitsemattomuuden ja rasismin ilmentymät alueillaan;
           25.     katsoo, että EU:n ja sen jäsenvaltioiden olisi aloitettava ja tuettava ohjelmia, joilla pyritään tarjoamaan
           psykososiaalista neuvontaa ensisijaisesti naisille ja lapsille, mutta myös muille, joita sodanaikaiset ja sen
           jälkeiset kokemukset ovat traumatisoineet;
           26.     pitää myönteisenä Belgradin ja Pristinan välistä viimeaikaista yhteistyötä Kosovon konfliktissa kadon-
           neiden henkilöiden löytämiseksi, erityisesti viimeaikaisia yhteisiä toimia Raškan alueella; kehottaa Serbian
           hallitusta antamaan julkisen selvityksen Mačkaticasta;
           27.     kehottaa neuvostoa ja komissiota osoittamaan kadonneita henkilöitä käsittelevälle kansainväliselle
           komitealle riittävästi varoja, jotta järjestö voi saattaa entisen Jugoslavian alueella kadonneiden kaikkien hen-
           kilöiden tunnistamista koskevan työnsä päätökseen vuoteen 2010 mennessä; katsoo, että kadonneita henki-
           löitä käsittelevän kansainvälisen komitean työ edistää merkittävästi alueen totuus-, oikeus- ja sovintoproses-
           sia;
           28.     panee merkille, että Serbian opiskelijaliiton vuonna 2004 Strategic Marketing Agencylla teettämän
           tutkimuksen mukaan 70 prosenttia serbialaisista yliopisto-opiskelijoista ei ole ikinä matkustanut ulkomailla;
           pitää myönteisenä aloitteita, joiden mukaan serbialaisille opiskelijoille tarjottaisiin mahdollisuuksia opiskella
           EU:n jäsenvaltioissa; kehottaa jäsenvaltioita etsimään uusia tapoja edistää vuorovaikutusta Serbian kansan
           kanssa;
           29.     panee merkille, että Serbia edistää aktiivisesti alueellista yhteistyötä ja hyviä naapuruussuhteita osal-
           listumalla moniin alueellisiin aloitteisiin, kuten vakaussopimukseen/alueellisen yhteistyön neuvostoon ja
           Keski-Euroopan vapaakauppasopimukseen; kehottaa Serbiaa jatkossakin toimimaan vastuullisessa roolissa
           alueella; korostaa, että on maan omien etujen mukaista kehittää ja ylläpitää hyviä suhteita Serbian alueelli-
           sten kumppanien kanssa, parantaa tehokasta rajatylittävää yhteistyötä, käyttää raja-alueiden kansallisten
           vähemmistöjen kyvyt täysimääräisesti hyödyksi ja osallistua aktiivisesti kahdenvälisiin, alueellisiin ja euroop-
           palaisiin infrastruktuurihankkeisiin; muistuttaa, että alueen kaikkien maiden tulevaisuus on EU:ssa;
           30.     kannustaa Serbian hallitusta edistämään hyviä naapuruussuhteita Bosnia ja Hertsegovinan kanssa;
           31.     kehottaa painokkaasti Serbian hallitusta jatkamaan kaakkoisten naapuriensa kanssa vuoropuhelua
           rajakysymyksistä, koska Serbian ja Kroatian sekä Serbian ja Bosnia ja Hertsegovinan välisiä alueellisia raja-
           linjoja ei ole vielä merkitty;
           32.     kiittää Serbiaa etnisen ryhmien välisten suhteiden parantamisesta erityisesti Vojvodinassa, missä etnis-
           ten ryhmien väliset selkkaukset ovat vähentyneet huomattavasti, vaikkakaan ne eivät ole loppuneet koko-
           naan; kehottaa Serbian viranomaisia edistämään lisätoimin kansallisten vähemmistöjen kehitystä monietni-
           sessä Vojvodinassa, edistämään niiden välistä rauhanomaista yhteiseloa ja varmistamaan, että poliisi, oikeus-
           laitos ja muut valtion elimet toimivat etnisesti neutraalilla tavalla sekä varmistamaan kansalaisten kyseisiä
           instituutioita kohtaan tunteman luottamuksen lujittamiseksi, että näiden elinten henkilöstö heijastaa asian-
           mukaisesti etnistä kokoonpanoa; kehottaa lisäksi Serbian viranomaisia valvomaan pakolaisten mahdollista
           maahantuloa tarkoin, jotta ei häirittäisi alueen etnistä, kulttuurillista, uskonnollista, taloudellista ja poliittista
           tasapainoa, ja jotta varmistettaisiin pakolaisten onnistunut integroituminen monikulttuuriseen ympäristöön;
           pitää erittäin tärkeinä ohjelmia, joilla pyritään lisäämään yhteisöjen välistä suvaitsevaisuutta etenkin
           Vojvodinassa; katsoo, että myös nämä ohjelmat tarvitsevat EU:n rahoitusta;
 ---pagebreak--- C 263 E/632                                              Euroopan unionin virallinen lehti                                FI      16.10.2008
Torstai 25. lokakuuta 2007
               33.      pitää myönteisenä, että Preševon laakson albaanipuolueet osallistuivat äskettäin järjestettyihin vaalei-
               hin ensimmäistä kertaa vuosikymmeneen ja että vähemmistöt ovat edustettuina sekä lainsäädäntövallan että
               toimeenpanovallan tasolla; katsoo, että Sandžakin alue aiheuttaa edelleen erityistä huolta, ja kehottaa halli-
               tusta toimimaan paikallisten poliittisten toimijoiden kanssa sellaisen politiikan kehittämiseksi, jonka avulla
               voidaan estää yhteisön radikalisoituminen entisestään ja jakolinjojen syntyminen siihen;
               34.      pitää myönteisenä varojen osoittamista vuoden 2007 talousarviosta hankkeille, jotka liittyvät suoraan
               romanien integraation vuosikymmentä koskevaan toimintasuunnitelmaan; on kuitenkin huolissaan yleisen
               järjestelmällisen politiikan puutteesta romaneiden elämän ja elinolojen parantamiseksi, mukaan lukien
               maan sisäiset pakolaiset ja palanneet henkilöt, ja on huolissaan myös romaniyhteisön jatkuvasta syrjinnästä;
               35.      kehottaa Serbian hallitusta panemaan täysimääräisesti täytäntöön kansalliset toimintaohjelmat roma-
               nien integraation vuosikymmentä koskevan toimintasuunnitelman toteuttamiseksi sekä rahoituksellisesti että
               institutionaalisesti, käytännöllisten ja kestävien ratkaisujen kehittämiseksi romaniyhteisölle; muistuttaa Ser-
               biaa, että syrjinnän vastaisen kattavan lainsäädännön hyväksyminen sekä edelleen leireissä elävien romanei-
               den kestävä paluu asuinsijoilleen kuuluvat molemmat EU:n ja Serbian välisen kumppanuuden ensisijaisiin
               tavoitteisiin;
               36.      panee merkille suoraan pääministerin alaisuudessa toimivan ihmisoikeuksia ja vähemmistöjen oikeuk-
               sia käsittelevän viraston perustamisen, millä korvataan entinen ihmisoikeuksia ja vähemmistöjen oikeuksia
               käsittelevä valtiounionin ministeriö; kehottaa pääministeriä noudattamaan johdonmukaista ja aktiivista
               vähemmistöpolitiikkaa sen varmistamiseksi, että ihmisoikeudet ja vähemmistöjen oikeudet ovat keskeisellä
               sijalla hallituksen asialistalla; pitää myönteisenä, että Serbian uusi perustuslaki antaa perustuslaillisen pohjan
               etnisten vähemmistöjen kansallisille neuvostoille, ja kehottaa hyväksymään uutta lainsäädäntöä kyseisten
               neuvostojen aseman, työn ja kyseisten neuvostojen valinnan sääntelemiseksi paremmin; toivoo tällaisen lain-
               säädännön antavan entistä paremman oikeudellisen kehyksen vähemmistöjen oikeuksien suojelulle ja kaik-
               kien kansallisten vähemmistöjen integroimiselle valtion rakenteisiin;
               37.      pitää myönteisenä, että ihmiskaupan torjuntaa koskeva kokonaisvaltainen kansallinen strategia on
               hyväksytty, mutta kehottaa painokkaasti Serbian hallitusta olemaan tiukempi syytettä vaativissa tapauksissa
               ja varmistamaan, että ihmiskauppiaat saavat rikosta vastaavat vankeusrangaistukset ja kärsivät ne;
               38.      katsoo, että Serbian radio- ja televisioyhtiön (RTS) muuttuminen julkiseksi palveluksi on askel eteen-
               päin, mutta kiinnittää huomiota julkisen keskustelun puutteeseen yleisradiotoimintaa koskevan lain muutta-
               misesta sekä puutteellisista menettelyistä RTS:n johtokunnan jäsenten nimittämisessä; kiinnittää huomiota
               myös tarpeeseen laatia täysin demokraattiset säännöt, jotka sääntelevät radio- ja televisiolähetysten toimilu-
               pia ja mahdollistavat erityisesti valittamisen toimiluvista vastaavan viranomaisen päätöksistä; pitää erityisen
               valitettavana, että toimittajien murhien selvittämisessä ei ole edistytty lainkaan, ja tuomitsee äskettäisen
               murhayrityksen, joka kohdistui tunnettuun sotarikoksia ja järjestäytynyttä rikollisuutta tutkivaan toimitta-
               jaan; vaatii, että toimivaltaiset viranomaiset etsivät tekoon syyllistyneet ja tutkivat rikoksen perinpohjaisesti;
               39.      panee merkille hyvin kehittyneet kansalaisjärjestöt ja pitää myönteisinä viranomaisten pyrkimystä
               kuulla kansalaisyhteiskuntaa sekä etenkin erityistä yhteistyömuistiota, jonka ovat allekirjoittaneet Euroopan
               unioniin integroitumisesta vastaava Serbian virasto, useat kansalaisjärjestöt ja Serbian presidentin perustama
               yhteyksistä kansalaisyhteiskuntaan vastaava neuvosto sekä Serbian ulkoministeriön perustama ulkopolitiikan
               neuvosto, ja pitää myönteisenä kansalaisjärjestön edustajien ottamista mukaan pääministerin johdolla toimi-
               vaan Euroopan unioniin integroitumisesta vastaavaan valtiolliseen neuvostoon; kehottaa Serbian parlament-
               tia hyväksymään lainsäädäntöä kansalaisyhteiskunnan järjestöjen oikeudellisen tilanteen parantamiseksi;
               40.      tuomitsee sellaisten kansalaisyhteiskunnan toimijoiden julkisen panettelun, jotka arvostelevat halli-
               tusta tai kiinnittävät huomiota arkoihin kysymyksiin, kuten sotarikoksiin; pitää valitettavana viimeaikaista
               poliittisten hyökkäysten voimakasta kasvua ja varoittaa ihmisoikeusaktivisteihin, toimittajiin ja poliitikkoihin
               kohdistuvan vihaa lietsovan kielenkäytön yleistymisestä tiedotusvälineissä ja politiikassa;
               41.      pitää myönteisenä viisumimenettelyn yksinkertaistamista ja takaisinottoa koskevien sopimusten alle-
               kirjoittamista 18. syyskuuta 2007, ja kehottaa painokkaasti neuvostoa varmistamaan niiden voimaantulon
               vuoden 2007 loppuun mennessä; pitää matkustusasiakirjoja koskevan lain hyväksymistä myönteisenä, ja
 ---pagebreak--- 16.10.2008        FI                               Euroopan unionin virallinen lehti                                        C 263 E/633
                                                                                Torstai 25. lokakuuta 2007
           toteaa, että turvapaikkaa, valtion rajoja ja ulkomaalaisia koskevat säädökset ovat parhaillaan hyväksyttävinä;
           kehottaa neuvostoa laatimaan komission tuella konkreettisen etenemissuunnitelman viisumittomalle liikku-
           miselle ja hyväksymään tukitoimia, joilla pyritään useampien kansalaisten ja erityisesti nuorten matkustus-
           mahdollisuuksien lisäämiseen; korostaa, että liikkuvuus on tärkeää Serbian sekä poliittiselle että talou-
           delliselle kehitykselle, koska liikkuvuus antaa ihmisille mahdollisuuden saada ensi käden kokemusta EU:sta
           ja helpottaa Serbian integroitumista unioniin; kehottaa lisäämään osallistumista elinikäiseen oppimiseen ja
           sekä kulttuurisiin vaihto-ohjelmiin; kehottaa neuvostoa harkitsemaan yhteisen järjestelmän käyttöönottoa
           viisumihakemusten käsittelemiseksi niin, että vähennetään kiireisimpien konsulaattien työtaakkaa ja varmis-
           tetaan anomusten käsittely kohtuullisessa ajassa;
           42.      katsoo, että koulutusjärjestelmän uudistaminen on välttämätöntä ja myös Serbian ainoa keino kehit-
           tää uusi arvojärjestelmä nuoremmille sukupolville käynnissä olevan demokratisointiprosessin yhteydessä;
           43.      kehottaa neuvostoa, komissiota ja kaikkia jäsenvaltioita pyrkimään yhdessä EU:n näkyvyyden lisäämi-
           seen Serbiassa ja kehottaa painokkaasti komissiota välttämään enempää viivettä henkilöstön palkkaamisessa
           valtuuskuntansa toimistoon, mukaan lukien liittymistä valmistelevan tukivälineen varoja hallinnoivat asian-
           tuntijat;
           44.      kehottaa ulkoasiainvaliokuntaa ja sen ihmisoikeuksista vastaavaa alivaliokuntaa seuraamaan edelleen
           Vojvodinan tilannetta tiiviisti, kuten parlamentin Vojvodinaan suuntautuneen tiedonkeruumatkan loppu-
           raportissa edellytetään;
           45.      kehottaa Serbian viranomaisia hyväksymään pikaisesti muiden maiden korvauslakien kanssa yhden-
           mukaiset korvauslait, joilla tarjotaan tarvittaessa todellisia kustannuksia vastaava korvaus valtion obligaati-
           oiden asemesta;
           46.      kehottaa uusia jäsenvaltioita toimimaan aktiivisesti Serbian lähentyessä EU:ta ja antamaan Serbian
           hyötyä niiden uudistuksia koskevista kokemuksista;
           47.      kehottaa Serbian viranomaisia jatkamaan lainsäädännön lähentämistä EU:n ympäristölainsäädäntöön
           ja -normeihin ja panemaan täytäntöön ja valvomaan hyväksytyn lainsäädännön soveltamista;
           48.      pitää myönteisenä Serbian jäsenyyttä tutkimuksen ja teknologian kehittämisen seitsemännessä puite-
           ohjelmassa; kehottaa neuvostoa lisäämään erityisesti nuorille ihmisille suunnattuja ystävyysohjelmia ja tekni-
           sen tuen ohjelmia;
           49.      kehottaa puhemiestä välittämään tämän suosituksen neuvostolle ja antamaan sen tiedoksi komissiolle
           sekä jäsenvaltioiden ja Serbian hallituksille ja parlamenteille.
           P6_TA(2007)0483
           EU:n ja Afrikan suhteiden nykytila
           Euroopan parlamentin päätöslauselma 25. lokakuuta 2007 EU:n ja Afrikan suhteiden nykytilasta
                                                           (2007/2002(INI))
           Euroopan parlamentti, joka
           — ottaa huomioon Afrikan yhtenäisyysjärjestön ja EU:n johdolla Kairossa 3. ja 4. huhtikuuta 2000 järjes-
                tetyssä EU:n ja Afrikan huippukokouksessa esitetyn julistuksen ja toimintasuunnitelman,
           — ottaa huomioon kaudelle 2004–2007 annetun Afrikan unionin komission (AUC) strategisen suunnitel-
                man, joka hyväksyttiin Addis Abebassa Etiopiassa 7. heinäkuuta 2004 kesäkuuta pidetyssä Afrikan
                valtionpäämiesten ja pääministerien kolmannessa huippukokouksessa,